Agnes Taaka

Agnes Taaka amanyiddwa nga Taaka Agnes Wejuli eyazaalibwa nga 3 Ogwokuna mu 1980, Munnayuganda munnabyabufuzi, akola kunsonga z'abantu ezitali zimu era mubaka wa palamenti. Ye mubaka omukyala akiikirira Disitulikiti y'e Bugiri. Yaweereza mu Palamenti ya Uganda ey'omwenda, ey'ekkumu n'ey'ekkumineemu nga Omubaka wa Palamenti. Ali mu kibiina ky'ebyobufuzi ekiri mu buyinza ekya National Resistance Movement.https://www.parliament.go.ug/mp_database/profile.php?mid=170 Ye Mubaka wa Palamenti Omukyala owa Disitulikiti y'e Bugiri okuva 2021 okutuuka mu 2026 oluvannyuma lw'okulangirirwa ng'omuwanguzi mu kulonda kwa bonna okwa pulezidenti n'ababaka ba Palamenti mu Uganda.https://www.monitor.co.ug/uganda/news/national/list-of-mps-who-have-been-declared-winners-so-far-3258198https://www.independent.co.ug/tag/agnes-taaka-wejuli/

 Obuto bwe n'okusoma kwe 
Mukyala mufumbo. Ekyomusanvu yakimalira ku Kigulu Girls Primary school mu 1992, oluvannyuma neyeegatta ku Bukoyo Senior Secondary School gyeyatuulira siniya eyookuna mu1996. Mu 1999, Agnes yeegatta ku Iganga Senior Secondary School gyeyafunira satifikeeti eya siniya eyoomukaaga. Yafuna Diguli mu by'embeera z'abantu n'ebitundu okuva ku Yunivasite y'e Makerere mu 2004. Okwongerezaako mu 2007, yagenda okwongerezaako ku misomo gye, gyeyafunira satifikeeti mu koosi yokuddukanya amateeka okuva ku ttendekero lya Law Development Centre mu Kampala.

 Emirimu gye nga tannayingira byabufuzi 
Wakati wa 2006 ne 2014, Agnes yali akola ng'akulakulanya ebitundu ebyenjawulo mu gavumenti z'ebitundu mu Disitulikiti ye Bugiri, nga oluvannyuma baamukuza nebamufuula akulira okulakulanya ebitundu mu Bugiri Town Council gyeyakolera okuva mu 2014 okutuuka mu 2015. Okuva mu 2010  okutuuka mu 2012,  yaweebwa eky'okukulira munisipaali za gavumenti z'ebitundu bya Disitulikiti ye Bugiri. Y'akulembera ekitongole kya Taaka Agnes Wejuli Development Foundation.https://www.pmldaily.com/tag/taaka-agnes-wejuli-development-foundation

 Emirimu gy'ebyobufuzi 
Okuva mu 2016 okutuuka kati,  awereza nga omubaka wa Palamenti omukyala akiikirira Konsitituweensi ya Bugiri.https://visiblepolls.org/ug/2021-general-election/candidates/taaka-agnes-10152/ Ng'omubaka wa Palamenti, mu Palamenti ya Uganda, Agnes awereza ne kukakiiko k'ebyobulimi. Asinga kwagala kuzannya muzannyo gwa kubaka n'okuzina amazina, nga kuno kw'ateeka n'okwagala okulondoola amaka agali mumbeera embi, ebibiina mu bitundu wamu n'abavubuka. Yeegatta ku kibiina ekigatta abakyala abali mu palamenti (UWOPA), mu Palamenti eyekkumi.https://web.archive.org/web/20210418030533/http://uwopa.or.ug/content/members-uwopa-10th-parliament Ku kakiiko ka Uganda Women Parliamentary Association (UWOPA) aweereza ku kakiiko k'etteeka ly'ebyemirimu n'ebyenfuna akali awamu n'akadukanya embeera z'ebitundu mungeri y'okulaba nga bisala amagezi okulaba nga batuuka kuntegeka ennya ezitereddwawo.https://web.archive.org/web/20210418020754/http://uwopa.or.ug/page/uwopa-round-table-committees

 Laba ne 

 Olukalala lw'abakiise mu Palamenti ya Uganda ey'ekkumineemu
 Olukalala lw'abakiise mu Palamenti ya Uganda ey'ekkumi
 Olukalala lw'abakiisa mu Palamenti ya Uganda ey'omwenda
 Disitulikiti y'e Bugiri
 Ekibiina kye byobufuzi ekiri mu buyinza ekya National Resistance Movement
 Omubaka wa Palamenti
 Palamenti ya Uganda

 Ebijuliziddwa 

 Ebijuliziddwa wabweru wa Wikipedia 

 Website of the Parliament of Uganda
 Agnes Taaka on Twitter
 Agnes Taaka on Facebook